open-index/open-wikipedia-markdown huggingface dataset:
Silje Solberg-Østhassel

**Silje Margaretha Solberg-Østhassel** () er ein norsk handballspelar frå Bærum som frå hausten 2024 spelar for Vipers. Målvakta har i tida 2014-24 vunne fire EM-gull, to VM-gull og OL-gull 2024 med Noregs landslag. Pr august 2024 har ho delteke i 214 landskampar for Noreg og skåra 9 mål. Kantspelaren Sanna Solberg er tvillingsystera  hennar.

## Karriere
### Klubbspel
Solberg spelte i yngre år handball med Jar IL og og Helset IF. I 2010 melde ho overgang til toppserielaget Stabæk IF. Saman med tvillingsystera spelte ho NM-finale 2011, ein kamp der Stabæk som forventa vart for svake mot meisterlaget Larvik HK. Sommaren 2014 flytta ho til Danmark og spelte i to år på topplaget Holstebro. Med Holstebro vann ho i 2015 EHF-pokalen og i 2016 Cupvinnarcupen. Sommaren 2016 gjekk ferda vidare til franske Issy Paris.

### Landslagsspel
Sommaren 2010 vakta Solberg buret då Noreg gjekk heilt til topps i junior-VM. Ho meisterskapsdebuterte på toppnivå då Noreg nådde finalen under EM 2012 i Serbia, ein kamp der Noreg tapte mot Montenegro etter ekstraomgangar. To år seinare vart ho likevel europameister etter norsk finalesiger mot Spania, ein meisterskap der Solberg gjennom glitrande målvaktsspel vart vald til å vere med i den utvalde meisterrekka (All-Star-Team). Året etterpå vann ho og Noreg gull då VM 2015 fann stad i Danmark. Solberg kom ikkje med i OL-troppa til Rio de Janeiro i august 2016, dit Noreg sende målvaktene Kari Aalvik Grimsbø og Katrine Lunde. Til EM 2016 fire månader seinare var det Lunde som vart vraka frå troppa, og Solberg svarte på tilliten med mykje godt målvaktsspel då ho vart europameister for andre gong.

### Merittar landslag
*EM 2012: Sølvmedalje etter 31–34 mot Montenegro
*VM 2013: Nr 5 med Noreg
*EM 2014: Gullmedalje etter 28–25 mot Spania
*VM 2015: Gullmedalje etter 31–23 mot Nederland
*EM 2016: Gullmedalje etter 30–29 mot Nederland
*VM 2017: Sølvmedalje etter 21–23 mot Frankrike
*EM 2018: Nr 5 etter 38–29 mot Sverige
*VM 2019: Nr 4 etter 28–33 mot Russland
*EM 2020: Gullmedalje etter 22–20 mot Frankrike
*OL i 2021: Bronsemedalje etter 36–19 mot Sverige
*VM 2021: Gullmedalje etter 29–22 mot Frankrike
*EM 2022: Gullmedalje etter 27–25 mot Danmark
*VM 2023: Sølvmedalje etter 28–31 mot Frankrike
*OL 2024: Gullmedalje etter 29–21 mot Frankrike
*EM 2024: Gullmedalje etter 31–23 mot Danmark

### Merittar klubblag
*Vinnar av EHF-pokalen 2015 med Holstebro
*Vinnar av Cupvinnarcupen 2016 med Holstebro

## Kjelder

**Denne artikkelen bygger på «[[:nb:Silje Solberg|Silje Solberg]]» frå ,  den 14. januar 2017.*
 
*Landskampstatistikk til Silje Solberg.

## Bakgrunnsstoff
Bill Koch

**Bill Koch**, fullt namn **Willam Conrad Koch**, () er ein USA-amerikansk tidlegare langrennsløpar som vann verdscupen i langrenn 1982, og tok OL-sølv på 30 km i 1976 og VM-bronse på same distansen i 1982. Koch vert hugsa som utøvaren som tok i bruk einfots-skøyting. Han er frå Brattleboro i delstaten Vermont.

### Aktiv
Koch endra langrenn som idrett då han viste at einfots-skøyting lønte seg under visse tilhøve.
Under Vinter-OL 1976 overraska han stort då han vann sølvmedaljen på opningsdistansen 30 km langrenn under vinterleikane i Seefeld, og sidan vart sjettemann på 15 km.

Dei neste åra nådde Koch heller sjeldan opp mot toppen av resultatlistene. Gjennom 1982-sesongen vann han derimot fire av dei ti renna i verdscupen, noko som gav han sigeren i verdscupen i langrenn 1982. Dessutan sikra han seg bronsemedaljen på 30 km under Ski-VM i Oslo. Også i 1983-sesongen prega Koch verdscuptevlingane med andreplass i Reit im Winkl, siger på tremila under prøve-OL i Sarajevo og ein tredjeplass i Anchorage, og dermed enda som tredjemann i verdscupen 1983.

### Medaljar og besteplasseringar i internasjonale meisterskap og renn
*1976: Sølvmedalje på 30 km og nr 6 på 15 km i Vinter-OL 1976 i Innsbruck
*1978: Nr 7 på 15 km i Telemark i Wisconsin
*1979: Nr 6 på 15 km i Telemark og Holmenkollen
*1980: Nr 2 på 15 km i Reit im Winkl
*1981: Nr 8 på 30 km i Falun
*1982: Vinnar av verdscuprenn i Le Brassus, Aosta, Falun og Kastelruth
*1983: Vinnar av 30 km i Sarajevo
*1984: Nr 17 på femmila under Vinter-OL i Sarajevo

## Kjelder
**Sportsboken*, aktuelle årgangar
Farestveit

**Farestveit** er eit område i Modalen kommune. Det er kjent for å vere eit bondeområde, i senare tid har mange bedrifter vorte starta her. Blant anna finn ein Astrids gartneri, Knut Farestveit Rør og sveis, Modalen elektro og Farestveit Mekaniske her.
Heidersmenn

**Heidersmenn** er det fyrste albumet til musikaren Stein Torleif Bjella. Det vart gjeve ut på Oh Yeah! i 2009.

## Sporliste
# Visepsykiatri (2:32)
# Redningsmann (3.24)
# Heidersmenn (4:16)
# Kamerat Mot Kamerat (3:01)
# Psykisk Kan Du Vera Sjøl (3:29)
# Kalas (3:42)
# Øvre-Ål Resort (5:09)
# Romantisk Kjærleikssong (3:35)
# Lite Peng (4:37)
# Potensial (2:28)
# Tiger På Sundretur (3:31)

## Kjelder
Emilie Hegh Arntzen

**Emilie Hegh Arntzen** () er ein norsk handballspelar som sidan 2021 spelar på CSM București. Ho vart europameister med Noreg både i 2014, 2016 og 2022, og vart verdsmeister i 2021. Perioden 2014-22 deltok ho i 148 landskampar og skåra 228 mål. Hanne Hegh er mor hennar.

### Klubbspel
Arntzen var rykkrom-spelar i Gjerpen IF på nivå to og tre i norsk seriehandball i tida frå 2010 til 2014. Frå 2014 til 2017 var ho ein målfarleg skyttar på toppserielaget Byåsen IL. Åra frå 2017 til -21 spelte Arntzen på IK Våg, det suverene topplaget i Noreg. Ho avslutta tida i Våg/Vipers med å vinne IHF-meisterligaen 2021.

### Landslagsspel
Arntzen debuterte på det norske landslaget i 2014. Ho deltok for Noreg då laget vann europameisterskapen 2014, men fekk ikkje plass i VM-troppa 2015. I 2016 vann ho fyrst bronsemedalje under Sommar-OL i Rio de Janeiro, før ho fire månader seinare vart europameister for andre gong då Noreg slo Nederland med eitt mål i EM-finalen i Göteborg.

### Merittar landslag
*EM 2014: Gullmedalje etter 28–25 mot Spania
*OL 2016: Bronsemedalje etter 36–26 mot Nederland
*EM 2016: Gullmedalje etter 30–29 mot Nederland
*VM 2017: Sølvmedalje etter 21–23 mot Frankrike
*EM 2018: Nr 5 etter 38–29 mot Sverige
*VM 2019: Nr 4 etter 28–33 mot Russland
*EM 2020: Gullmedalje etter 22–20 mot Frankrike
*VM 2021: Gullmedalje etter 29–22 mot Frankrike
*EM 2022: Gullmedalje etter 27–25 mot Danmark

## Kjelder

**Denne artikkelen bygger på «[[:nb:Emilie Hegh Arntzen|Emilie Hegh Arntzen]]» frå ,  den 14. januar 2017.*  
 
*Landskampar
Klebsiella pneumoniae

***Klebsiella pneumoniae*** er ein gram-negativ bakterie som er vanleg i meltingssystemet hjå menneske. Karbapenemasar, ei form for β-laktamasar, er kjende frå arten.

I 2016 døydde ein pasient i Nevada i USA frå ein infeksjon av ei stamme av *K. pneumoniae* som var resistent mot alle 26 antibiotikum tilgjengelege for medisinsk bruk i USA. Pasienten vart truleg smitta nosokomielt gjennom sjukehusinnleggingar i India.

## Kjelder
Heim For å Døy

**Heim For å Døy** er det tredje albumet til musikaren Stein Torleif Bjella. Det vart gjeve ut på Oh Yeah! 11.11.2013

## Sporliste
# Undergang (4:03)
# Melodisk Sus (3:23)
# Ubrukt Liv (3:01)
# Helsing Judas (3:03)
# Idiotisk Einvegslove (3:37)
# Separate Sinn (3:53)
# Halde Maska (4:59)
# Rottu i Hjarta (2:52)
# Mayhem Heime (4:13)
# Yndlingsengel (2:54)
# Taus Manns Tale (2:21)
# Modningsangst (5:10)

## Kjelder
Marta Tomac

**Marta Tomac** () er ein norsk og kroatisk handballspelar frå Trondheim som spelar på IK Våg/Vipers. Våren 2021 var ho med då laget frå Kristiansand vann EHF-meisterligaen.
Ho vart verdsmeister med Noreg i 2015 og europameister i 2016 og 2020. Tomac er rykkromspelar og utmerker seg som spelstyrar.

### Landslagsspel
Tomac er både fødd og oppvaksen i Noreg, men deltok på kroatiske landslag i ungdomsåra og spelte 11 kampar på det kroatiske A-landslaget, mellom anna under kvalifiseringa til Handball-EM 2010.

Hausten 2015 fekk Tomac norsk statsborgarskap og allereie den 26. november 2015 debuterte ho på det norske landslaget under Møbelringen Cup 2015 mot Russland. Her overbeviste ho og vart teken ut til handball-VM 2015 i Danmark, der ho var med å vinne gull. Til Sommar-OL 2016 kom ho ikkje med, derimot deltok ho på det norske laget som vann EM 2016 i Sverige. Under europameisterskapen 2020 vart ho utteken til reserve, deltok i 1 gruppespelkamp og fekk dermed gullmedalje. Sommaren 2021 var ho med på det norske laget som under dei olympiske sommarleikane i Japan sikra seg bronsmedalje. Ved utgangangen av 2021 har ho delteke i 88 landskampar for Noreg og skåra 78 mål.

### Merittar landslag
*VM 2015: Gullmedalje etter 31–23 mot Nederland
*EM 2016: Gullmedalje etter 30–29 mot Nederland
*EM 2018: Nr 5 etter 38–29 mot Sverige
*VM 2019: Nr 4 etter 28–33 mot Russland
*EM 2020: Gullmedalje etter 22–20 mot Frankrike
*OL i 2021: Bronsemedalje etter 36–19 mot Sverige

## Kjelder

*Landskampar
**Denne artikkelen bygger på «[[:nb:Marta Tomac|Marta Tomac]]» frå ,  den 14. januar 2017.*
Vonde visu

***Vonde visu*** er det andre albumet til musikaren Stein Torleif Bjella. Det vart gjeve ut på Oh Yeah! 24. februar 2011. For *Vonde visu* vann Bjella Spellemannprisen i kategorien «Viser».

## Sporliste
# Innegubbe (4.08)
# Søt harmoni (4.27)
# Tvangsgutan kompani (3.58)
# På pallen (4.12)
# Romantikken gjer meg sjuk (3.07)
# Satan i unge år (2.13)
# Tre viku (3.23)
# Liten ball (3.21)
# Solguten (3.23)
# Moromann (4.32)
# Jordsjuk (3.33)

## Kjelder
Stine Skogrand

**Stine Ruscetta Skogrand** () er ein norsk handballspelar frå Bergen som frå 2018 har spelt på den danske klubben Herning-Ikast. Kant- og rykkromspelaren vart verdsmeister med Noreg i 2015, europameister i 2016, 2020 og 2022, samt olympisk meister 2024. Skogrand deltok perioden 2013-24 i 154 av Noregs landskampar, skåra 293 mål.

## Karriere
### Klubbspel
Skogrand spelte i yngre år på Fyllingen IL og deretter TIF Viking. Til sist melde ho seg til teneste for Tertnes IL, det leiande handballaget i Bergen. 2016-18 var ho aktiv i den danske toppserieklubben Silkeborg-Voel. Sidan 2018 gjer ho teneste i danske Herning-Ikast. 

### Landslagsspel
Skogrand fekk sin landslagsdebut den 20. april 2013 mot Sør-Korea. Ho måtte vente til handball-VM 2015 før ho fekk vere med i ei meisterskapsturnering, ein meisterskap som enda med norsk finalesiger og gullmedalje. Ho fekk ikkje plass i troppa til Sommar-OL 2016, men var på plass då Noreg vann europameisterskapen 2016 i Göteborg.

Skogrand vart utteken til så vel EM 2018 som VM 2021, men takka i begge tilfella nei, grunna graviditet.

### Merittar landslag
*VM 2015: Gullmedalje etter 31–23 mot Nederland
*EM 2016: Gullmedalje etter 30–29 mot Nederland
*VM 2017: Sølvmedalje etter 21–23 mot Frankrike
*VM 2019: Nr 4 etter 28–33 mot Russland
*EM 2020: Gullmedalje etter 22–20 mot Frankrike
*OL i 2021: Bronsemedalje etter 36–19 mot Sverige
*EM 2022: Gullmedalje etter 27–25 mot Danmark
*VM 2023: Sølvmedalje etter 28–31 mot Frankrike
*OL 2024: Gullmedalje etter 29–21 mot Frankrike
*EM 2024: Gullmedalje etter 31–23 mot Danmark
*VM 2025: Gullmedalje etter 23–20 mot Tyskland

## Kjelder

*NHF-profil
**Denne artikkelen bygger på «[[:nb:Stine Skogrand|Stine Skogrand]]» frå ,  den 14. januar 2017.*
Øyleikane 2001

**Øyleikane 2001**  vart arrangert på Isle of Man i perioden 9. til 13. juli. Dette var andre gongen Øyleikane vart haldne på Isle of Man. Arrangør av øyleikane var International Island Games Association. 

## Deltakarøyar
Alle dei 22 medlemsøyane deltok under konkurransane på Isle of Man. 

* Alderney
* 
* 
* 
* Frøya
* 
* Gotland 
*  
* 
* Hitra
* **(Vert)**
* Isle of Wight 
* 
* Orknøyane
* Prince Edward Island
* Rhodos 
* Saaremaa
* Sark
* Shetland
*
* Ynys Môn
* 

## Idrettsgrener
Dei offisielle øvingane er lista under. Dei 15 sportsgreinene det vart konkurrert i var:

* &nbsp;&nbsp;Badminton 
* &nbsp;&nbsp;Basketball 
* &nbsp;&nbsp;Bordtennis 
* &nbsp;&nbsp;Bogeskyting 
* &nbsp;&nbsp;Friidrett 
* &nbsp;&nbsp;Fotball 
* &nbsp;&nbsp;Golf 
* &nbsp;&nbsp;Judo 
* &nbsp;&nbsp;Segling 
* &nbsp;&nbsp;Skyting 
*  Sykling 
* &nbsp;&nbsp;Symjing 
* &nbsp;&nbsp;Tennis 
* &nbsp;&nbsp;Triatlon 
*  Volleyball 

## Bakgrunnsstoff
* Isle of Man 2001
Gode Liv

**Gode Liv** er eit album av musikaren Stein Torleif Bjella. Det vart gjeve ut på Bjellas eige plateselskap Heime Med Hund Records 07.10.2016. I motsetning til dei tre førre albuma, som alle er produserte av Kjartan Kristiansen, er Gode Liv produsert av Bård Ingebrigtsen.

## Sporliste
# Du tok feil (4:20)
# Nordnorske Kjærleiksdikt (4:26)
# Alt rundt er det samma (3:37)
# To måna utta regn (3:56)
# Blomen (5:23)
# Etableringsfasen (3:14)
# Dreng (3:46)
# Oppfølgingsprat (3:52)
# Stjernepar (3:57)
# Liv (2:59)
# Utover Øvre-Ål (4:41)

## Kjelder
Øyleikane 1997

**Øyleikane 1997** vart arrangert på Jersey i perioden 28. juni til 4. juli. Arrangør av øyleikane var International Island Games Association. 

## Deltakarøyar
20 av medlemsøyane deltok under konkurransane på Jersey. Hitra og St. Helena returnerte til Øyleikane, etter, henhaldsvis, sist ha deltekne i 1987 og 1989. Prince Edward Island deltok ikkje under konkurransane på Jersey.

* Alderney
* 
* 
* 
* Frøya
* 
* Gotland
*  
* 
* Hitra
* 
* Isle of Wight 
*  **(Vert)**
* Orknøyane
* Saaremaa
* Sark
* Shetland
*
* Ynys Môn
* 

## Idrettsgrener
Dei offisielle øvingane er lista under. Dei 14 sportsgreinene det vart konkurrert i var:

* &nbsp;&nbsp;Badminton 
* &nbsp;&nbsp;Bogeskyting 
* &nbsp;&nbsp;Bordtennis 
* &nbsp;&nbsp;Friidrett 
* &nbsp;&nbsp;Fotball 
* &nbsp;&nbsp;Golf 
* &nbsp;&nbsp;Segling 
* &nbsp;&nbsp;Skyting 
*  Sykling 
* &nbsp;&nbsp;Symjing 
* &nbsp;&nbsp;Tennis 
* &nbsp;&nbsp;Turn 
*  Vindsurfing
*  Volleyball 

## Bakgrunnsstoff
* Jersey 1997
René Sommerfeldt

**René Sommerfeldt** () er ein tysk tidlegare langrennar frå Zittau i Sachsen som vann verdscupen i langrenn 2004. Han vann VM-sølv på 50 km i 2001 og dessutan fire medaljar i 4 x 10 km stafett, to i sølv og to i bronse, i ulike VM og OL i tida 2001-06. Både i 2003 og 2008 enda han på andreplass i verdscupen.

## Kjelder

**Denne artikkelen bygger på «[[:de:René Sommerfeldt|René Sommerfeldt]]» frå ,  den 15. januar 2017.*
Falcon 9

**Falcon 9** er ein 70 meter høg tostegsrakett frå SpaceX. Fyrstesteget på raketten har landa på jorda etter vellukka oppskyting fleire gonger, mellom anna på droneskip til havs. Falcon 9 er den fyrste privatbygde raketten som har skote menneske opp i bane kring jorda.

31. mars 2017 norsk tid vart eit Falcon 9-fyrstesteg nytta om att for fyrste gongen då det skaut opp kommunikasjonssatellitten SES-10. Dette fyrstesteget hadde skote opp last til Den internasjonale romstasjonen 8. april året før. Dette var fyrste gongen ein rakett i stand til å setja ting inn i jordbane hadde vore nytta om att sidan dei amerikanske romferjene. Seinare vart endå eit Falcon 9-fyrstesteg nytta om att.

## Tidsline
* **4. juni 2010**: fyrste oppskytinga av ein Falcon 9-rakett
* **22. desember 2015**: fyrste vellukka landinga av eit Falcon 9-fyrstesteg
* **8. april 2016**: fyrste vellukka landinga av eit Falcon 9-fyrstesteg til havs på eit droneskip
* **31. mars 2017**: fyrste Falcon 9-fyrstesteget skote opp for andre gongen
* **11. mai 2018**: fyrste blokk 5-utgåva av Falcon 9 skoten opp
* **3. desember 2018**: fyrste Falcon 9-fyrstesteget skote opp for tredje gongen
* **30. mai 2020**: fyrste oppskytinga med menneske om bord

## Kjelder




## Bakgrunnsstoff
Gabriella Paruzzi

**Gabriella Paruzzi** () er ein italiensk tidlegare langrennsløpar frå Udine som vann gullmedaljen på 30 km under Vinter-OL 2002 og verdscupen i langrenn 2004. I tida 1991-2006 sikra ho seg åtte medaljar med Italia sitt lag i 4 x 5 km stafett, høvesvis tre VM-sølv, fire OL-bronsar og to VM-bronsar.

## Kjelder

**Denne artikkelen bygger på «[[:de:Gabriella Paruzzi|Gabriella Paruzzi]]» frå ,  den 15. januar 2017.*
Jevgenij Kulikov

**Jevgenij Nikolajevitsj Kulikov** () er ein russisk tidlegare skeiseløpar som vart olympisk meister på 500 m i 1976 og tok sølv på same distansen under Vinter-OL 1980. Kulikov, som tevla for Sovjetunionen, vart nummer to i sprint-VM 1975 og nummer tre i sprint-VM 1977.

## Kjelder

**Denne artikkelen bygger på «[[:nl:Jevgeni Koelikov|Jevgeni Koelikov]]» frå ,  den 15. januar 2017.*
Per Willy Guttormsen

**Per Willy Guttormsen** () er ein norsk tidlegare skeiseløpar frå Narvik som i 1968 sette verdsrekord på 10&nbsp;000 meter med tida 15.16,1. Han var medlem av Arbeidernes Skøyteklubb i Oslo.

Guttormsen flytta til Oslo allereie 15 år gammal og var aktiv med sykling og skeiseløp. Langdistansespesialisten, med tilnamnet «Bettong», markerte seg i noregseliten på skeiser med sjetteplass i NM 1964 og fekk høve til å delta i firkamp-VM 1964, der han overraska med å gå inn til ein ny sjetteplass. I 1966 kom han på fjerdeplass ved skeise-NM i Drammen. Ved firkamp-VM i Göteborg ein månad seinare overraska han endå ein gong, då han vart nummer fire og beste nordmann. Året etter enda han på sjuandeplass i firkamp-VM 1967 på Bislett stadion.

OL-sesongen 1968 var Guttormsen i sitt livs beste form. Ved noregsmeisterskapen 1968 kom han i mål til tredjeplass, einast dei internasjonale toppløparane Magne Thomassen og Fred Anton Maier, skeisa fortare. Etter å ha vorte høvesvis numer sju og ni i EM og firkamp-VM, var Guttormsen ein klar medaljekandidat på landistansane i Vinter-OL i Grenoble. Men han måtte nøye seg med to fjerdeplassar. På tampen av Ol-sesongen, den 10. mars 1968, forbetra han i tyske Inzell verdsrekorden på 10&nbsp;000 med vel fire sekundar til 15.16,1.

I 1969 kom Guttormsen i mål til ein åttandeplass i firkamp-VM. To år seinare sikra han seg fjerdeplassen i NM, før han under EM 1971 i Heerenveen vann sin einaste internasjonale distansesiger då han kleiv til topps på 10&nbsp;000 m og enda på sjuandeplass i meisterskapen. I sin siste sesong vart han nummer elleve på 10&nbsp;000 m under Vinter-OL 1972 i Sapporo.

## Kjelder
**Sportsboken*, aktuelle årgangar.
Minnesota Vikings

**Minnesota Vikings** er eit profesjonelt amerikansk fotballag grunnlagt i 1961. Laget tilhører avdelinga North Division i National Football Conference under National Football League (NFL) men var tidlegare i Central Division. Lagets heimby er Minneapolis i Minnesota og har sidan 1982 spelt sine heimekampar i Mall of America Field at Hubert H. Humphrey Metrodome. 

I mai 2012, etter ei 7-6 stemme i Minneapolis City Council, blei det klart at byen Minneapolis skal bidra med $150 millioner amerikanske dollar (rundt 895 millioner norske kroner) til ein ny stadion etter problem med vedlikehold på den nåværende stadiumen. Totalsummen for den nye stadionen var på $975 millionar (rundt 5.8 milliardar norske kroner).

Frem til den nye stadionen er ferdig fortsetjer laget å spele i Metrodome, nyleg navngitt "Mall of America Hubert H. Humphrey Metrodome". Frå lagets fyrste sesong i 1961 til 1982 spelte dei heimekampane på Metropolitan Stadium i Bloomington. I fire år, fra 1961 til 1965, vart  treningsleiren heldt ved Bemidji State University, men dei har sidan 1966 hatt treningsleir ved Minnesota State University i Mankato.

Minnesota Vikings har vunnet NFL éin gong, i 1969 (før NFL blei samanslått med American Football League) og har spelt og tapt fire Super Bowl–finalar (IV, VIII, IX og XI), på tross av å ha hatt éin av dei beste laga i NFL gjennom historia. Dei er også éin av seks lag som har vunnet 15 kamper i løpet av ein vanleg sesong.

16 spelarar frå Minnesota Vikings har vorte introdusert til Pro Football Hall of Fame. Deriblant norske Jan Stenerud som spelte som placekicker for Vikings mellom 1984 og 1985.

## Kjelder
Kygo

**Kyrre Gørvell-Dahll** (), betre kjent under artistnamnet **Kygo**, er ein EDM-musikar frå Fana i Bergen i Vestland. Han vart kjend gjennom nettstadene YouTube og Soundcloud, der han publiserte musikken sin og fekk over 400 millioner treff. Kygo bur i Sandviken i Bergen.

## Bakgrunn
Kyrre Gøvell-Dahl vart fødd i Singapore. Han begynte å ta pianotimar i ein alder av seks år. Då han var i ein alder mellom 15 eller 16 år slutta han med pianotimar, og begynte å produsere musikk på eiga hand gjennom dataprogrammet Logic Studio og eit MIDI-keyboard, i tillegg til å sjå lærevideoar på YouTube. Inspirasjonen til å laga EDM-musikk kom frå den svenske DJ-en Avicii.

Artistnamnet «Kygo» kjem frå brukarnamnet hans på skuleverktøyet itslearning, og er ei samantrekking av hans dei to første bokstavane i førenamnet og etternamnet hans.

### Suksess
Dei mest populære låtane Kygo har remixa er mellom anna Ed Sheeran sin «I See Fire», Marvin Gaye sin «Sexual Healing» og Ellie Goulding sin «High for This». I mai 2014 remixa han låta «Midnight» på oppdrag av Coldplay. Seinare same månaden nådde remixen hans av Seinabo Sey sin song «Younger» fyrsteplassen på VG-lista topp 20. Kygo sin fyrste singel, «Firestone», klatra også til topps på VG-lista.

«Stole the show» vart oppfylginga av «Firestone», som då blei ein stor hit både internasjonalt og nasjonalt. «Stole the Show» nådde også VG-lista topp 20.
Kygo opptredde på EDM-festivalen Tomorrowland i juli 2014. Han opptredde også på Ultra Music Festival i april 2015.

### Kåringar
Kygo vart kåra til Årets spellemann under Spellemannsprisen 2015 og vann i tillegg klassen årets låt for «Stole the Show». Han vart dessutan nomitert i klassane årets låt for «Firestone», årets musikkvideo for «Stole the Show», årets nykomling og årets produsent.

Kygo er den artisten som raskast har nådd éin milliard avspelingar på Spotify, i desember 2015.

## Kjelder


**Denne artikkelen bygger på «[[:nb:Kygo|Kygo]]» frå ,  den 16. januar 2017.*
Netflix

**Netflix, Inc.** er eit amerikansk multinasjonalt underholdningsselskap med hovudkontor i California. Netflix tilbyr DvD og streamingtjenester over fleire plattformer. Det vart etablert 29. august i 1997, og har i dag over 86 millionar abonnenter. Netflix har marknad i USA, Canada, store delar av Latin-Amerika og utover i Europa. I oktober 2016 vart det rapportert over 86 millionar brukarar verda over, inkludert over 47 millionar i USA.

## Bakgrunn

Netflix starta med ei relativ låg abonnementspris. Filmar ein leidde vart sende med post til medlemmene og ein mottok ei ny film så snart ein sende tilbake dei ein hadde sett. Selskapet vart børsnotert for fyrste gong den 22. mai 2002, med 5 500 000 aksjar til 15 USD per stk. Ved børsnoteringa var det 600 000 medlemmer, ved enda av året, var medlemstalet auka til 4,2 millioner.

Ved avslutninga av året, hadde selskapet 12,3 millioner medlemmer, og i 2010 vart Netflix tilgjengeleg på Apple Ipad, Iphone og Ipod touch, Nintendo Wii og fleire andre internett-tilkoblede produkta. i 2007 introduserte Netflix streaming. Dimed kunne medlemmer sjå filmar og TV-seriar via internett uten å laste dei ned. Dette førte til at Netflix i perioden 2008-2009 innleia eit samarbeid med produsentar av forbrukerelektronikk for å kunne streame også gjennom andre einingar enn PC. Dette inkluderte etterkvart Xbox 360, Blu-ray spelarar, TV-mottakarboksar, Apple Macintosh- datamaskinar, PS3, Wii, Android og andre einingar.

Netflix vart lansert i Noreg ved midnatt den 17. oktober 2012.

## Netflix Original

«Netflix Original» er innhald som er produsert, co-produsert eller distribuert av Netflix. Netflix finansierer dei opphavlege seriane annleis enn andre TV-nettverk når dei registrerer eit prosjekt, og dei bestiller umiddelbar to sesongar av dei fleste seriar. 
Selskapet begynte å produsera sine egne seriar i mars 2011. Den fyrste serien vart det politiske dramaet *House of Cards* som debuterte i februar 2013.

## Kjelder

**Denne artikkelen bygger på «[[:nb:Netflix|Netflix]]» frå ,  den 11. januar 2017.*  

## Bakgrunnsstoff

*
Super Bowl

**Super Bowl** («gigantpokalen») er meisterskapskampen i National Football League i amerikansk fotball i USA. Kampen blir spelt årleg på den siste søndagen i januar eller den første søndagen i februar, mellom vinnarane av NFL-avdelingane American Football Conference (AFC) og National Football Conference (NFC). Vinnaren mottar Vince Lombardi-troféet.

## Historie
Den første Super Bowl-kampen blei spelt 15. januar 1967, mellom Green Bay Packers og Kansas City Chiefs. 

Dagen ein speler Super Bowl på, er nå akta av fleire som ei uoffisiell amerikansk nasjonal høgtid, kalla *Super Bowl Sunday*. Det er den nest største dagen for amerikansk matinntak, etter Thanksgiving Day. I 2015 blei Super Bowl XLIX det mest sedde amerikanske fjernsynsprogrammet i historia med eit gjennomsnittleg sjåartal på 114,4 millionar.

### Sigrar
Pittsburgh Steelers og New England Patriots har vunne seks Super Bowl-tevlingar, meir enn noko anna lag. Dallas Cowboys og San Francisco 49ers har fem sigrar kvar, mens Green Bay Packers og New York Giants har vunne fire Super Bowl-meisterskap. 14 andre NFL franchiser har vunne minst ein Super Bowl.

Regjerande meister er Kansas City Chiefs, som slo Philadelphia Eagles 38–35 i Super Bowl LVII.

## Kjelder

## Bakgrunnsstoff

*
Skam

**Skam** er ei vond kjensle av å ha vist fram ei nedverdigande side av seg sjølv i ein sosial eller kulturell samanheng. Kjensla kan kome frå at ein samanliknar sine individuelle handlingar med standarden som er venta av ein i den sosiale eller kulturelle konteksten. Når ein person er skamfull, føler individet seg ofte mislukka, udugeleg eller umoralsk.

Skam er kjent frå dei fleste kulturar og er nokre gonger brukt som verkemiddel i oppsedinga.

## Kjelder
*
Greta af Geijerstam Hekneby

**Greta af Geijerstam Hekneby** () er ein norsk historikar. Ho er frå Dale i Fjaler kommune. Hekneby har arbeidd i grunnskulen og som høgskulelektor i norsk ved Høgskulen i Telemark og i tillegg har ho skrive fleire lærebøker i norsk og bøker/hefte om lokalhistorie i Fjaler.

## Bibliografi
### Bøker
*
*
*
*
### I bøker - eit utval
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Selja forlag
Anne Rudsengen

**Anne Rudsengen** () er ein norsk forfattar. Ho er frå Hov i Land og busett i Sogndal. Rudsengen er naturoppsyn i Jostedalsbreen nasjonalpark, med kontor i Sogndal og Stryn, og ho har vore styremedlem i Sogn og Fjordane Turlag.

## Bibliografi
### Bøker
*
*
*
*
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Selja forlag
* Fylkesleksikon Sogn og Fjordane
Arnold Sunde

**Arnold Sunde** () var ein norsk lærar. Han var frå Stryn. Sunde var aktiv i lokalpolitikken, dirigent i Stryn skulekorps og spelte baryton i Stryn musikklag. Han snakka seks språk og jobba som turistguide om somrane. I 2007 mottok han Stryn kommune sin kulturpris.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Selja forlag
Anne Marta Hoff

**Anne Marta Hoff** () er ein norsk kunsthistorikar og forfattar. Ho er frå Solvorn i Luster kommune. Hoff har arbeidd ved Norsk institutt for kulturminneforskning i Bergen 1994-2014. Ho har skrive fleire artiklar og bøker om kyrkjer, og vore forfattar/redaktør for bokverket Norges Kirker.

## Bibliografi
### Bøker
*
*
*
*
*
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Selja forlag
Hans H. Steinsund

**Hans H. Steinsund** () er ein norsk adjunkt. Han er frå Solund. Steinsund har vore medforfattar i fleire bøker, og han har vore aktiv som skribent i Solund sogeskrift. 
Steinsund har fått Kongens fortenestemedalje for lærargjerning og sogeskriving.

## Bibliografi
### Bøker
*
*
*
*
*
*
*

### I bøker - eit utval
*
* 

### I tidsskrift - eit utval
* Lokalhistoriske artiklar Sogn og Fjordane

## Kjelder
* Selja forlag
Ketosyre

**Ketosyrer** er organiske syrer som inneheld ei ketogruppe (–CO) i strukturen sin. Ei særleg viktig gruppe av ketosyrer er dei som har ketogruppa i nabostilling (α-stilling) til karboksylgruppa. Dette er syrer med generell struktur R–CO–COOH, der R er ei organisk-kjemisk gruppe. Dei oppstår til dømes ved oksidativ deaminering av aminosyrer, og dessutan ved transamineringsreaksjonane til aminosyrene. Eit døme er pyrodruesyre med strukturen , som òg oppstår i glykolysen. Ei anna viktig gruppe av ketosyrer er β-ketosyrer, som er syrer med generell struktur . Dei oppstår under enzymatisk nedbryting av feittsyrer i organismen og under feittsyrebiosyntesen.

## Kjelder
Tiol

**Tiolar** (stundom kalla **merkaptanar**) er organiske sambindingar med svovel som er analoge til alkoholane. Dei skil seg frå alkoholane ved at oksygenatomet i hydroksylgruppa (-OH) til alkoholane er bytt ut med eit svovelatom, slik at tiolane inneheld tiolgruppa -SH (sulfhydrylgruppe). Ved oksidasjon vert tiol omdanna til sulfonsyrer. Tiolane med enklare oppbygging er flyktige sambindingar med ei særs vond lukt.

Metantiol () vert mellom anna danna ved cellulosekoking etter sulfatmetoden og er hovudårsaka til den gjennomtrengjande lukta som er kring fabrikkar som arbeider etter denne metoden.

Etantiol () er tilsett propan og butan i små mengder som luktstoff slik at gass som lek ut skal kunna oppdagast.

## Kjelder
Olga Danilova

**Olga Valerjevna Danilova** () er ein russisk tidlegare langrennar frå Bugulma som vart olympisk meister på 15 km i 1998 og i tida 1995-2001 vann fire VM-gull og eitt OL-gull i stafettevlingar med Russland. I alt vann ho 14 medaljar (6-5-3) i ulike ski-VM og under Vinter-OL 1998. 

## Aktiv
Danilova fekk sitt gjennombrot i 1995-sesongen då ho vart nummer fire i verdscupen i langrenn, ein prestasjon ho kopierte i 2000-sesongen. Frå Ski-VM 1995 til Ski-VM 2001 gjekk ho på alle dei russiske laga i stafett, lag som stod for ei ubroten meisterrekke. Høgdepunktet for Danilova kom under Vinter-OL 1998 i Nagano, der ho vann gullmedaljen på 15 km i klassisk stil fem sekundar framom landskvinna Larisa Lazutina. På den følgjande jaktstarten bytta dei to plass på sigerspallen, men på stafetten var samam om å vinne OL-gull nummer to.

Under Ski-VM 1999 i Ramsau sikra Danilova seg sølvmedalje i begge dei to klassisk-tevlingane, slått av høvesvis Bente Martinsen på 5 km og nemnde Lazutina på tremila. To år seinare tok Danilova på ny sølvmedaljane i klassisk-tevlingane då Ski-VM 2001 fann stad i Lahti, og fekk elles ein bronse på 10 jaktstart og sitt fjerde gullmedalje i 4 x 5 km stafett.

Danilova vann i alt fire renn i verdscupen, alle i tida desember 1998 til januar 2002.

### Doping
Under Vinter-OL 2002 i Salt Lake City vart Danilova kåra til vinnar på jaktstarten, dagen etter ho vart tildelt sølv på 10 km klassisk. Straks etter testa ho positivt i dopingkontroll, og vart utestengd frå leikane. Og i 2004 vart ho frådømd begge medaljane ho var tildelt i Salt Lake City.

### Merittar
*Ski-VM 1995 i Thunder Bay: Gull på 4×5 km stafett, bronsemedalje på 15 jaktstart
*Ski-VM 1997 i Trondheim: Gull på 4×5 km stafett, bronsemedalje på 5 km
*Vinter-OL 1998 i Nagano: Gullmedaljar i 15 km klassisk og 4 x 5 km stafett, sølv i 15 km jaktstart
*Ski-VM 1999 i Ramsau: Gull på 4×5 km stafett, sølvmedaljar på 5 km og 30 km
*Ski-VM 2001 i Lahti: Gull på 4×5 km stafett, sølvmedaljar på 10 km og 15 km, bronsemedalje på 10 km jaktstart

## Kjelder

**Denne artikkelen bygger på «[[:de:Olga Walerjewna Danilowa|Olga Walerjewna Danilowa]]» frå ,  den 16. januar 2017.*  
 

## Bakgrunnsstoff
* 
*
Swanhilde av Ungarnmark

**Swanhilde av Ungarnmark** (*Swanhilde von der Ungarnmark*, død ca. 1120) var ei austerriksk markgrevinne gift med Ernst av Austerrike.

Swanhild var dotter av Sighard VII av Ungarnmark og Philihild. Ho var den andre kona til Ernst av Austerrike. Ektemannen døydde i 1075, og lite er kjend om henne deretter. Ho var barnlaus.

## Kjelder

**Denne artikkelen bygger på «[[:en:Swanhilde of Ungarnmark|Swanhilde of Ungarnmark]]» frå , og «[[:nl:Swanhilde|Swanhilde]]» frå  den 16. januar 2017.*
Marjut Lukkarinen

**Anne Marjut Astrid Lukkarinen**, gift **Rolig**, () er ein finsk tidlegare langrennar frå Lohja som vart olympisk meister på 5 km under Vinter-OL 1992. Ho tok elles sølvmedaljen på 15 km i same leikane og bronsen i same øvinga i Ski-VM 1993.

Lukkarinen deltok i Ski-VM 1991 i Val di Fiemme, der ho som best vart nummer seks på 5 km i klassisk stil. Året etter var ho i sitt livs form då Vinter-OL 1992 fann stad i franske Albertville. Ho opna leikane med å vinne sølv på 15 km klassisk, rett nok over minuttet bak den suverene vinnaren Ljubov Jegorova frå Sovjetunionen. Fire dagar seinare gjekk Lukkarinen inn til OL-gull på 5 km, ni tidels sekund framom nemnde Jegorova. Sigeren var Lukkarinens einaste i eit internasjonalt renn. På den etterfølgjande jaktatarten over 15 km enda ho på fjerdeplassen. Gjennom tevlingane i OL-sesongen sikra ho seg fjerdeplassen i verdscupen i langrenn 1992.

Under Ski-VM 1993 i Falun kjempa Marjut Rolig, som ho då heitte, med landsmannen Marja-Liisa Kirvesniemi om kven som skulle få sølv og bronse på 15 km klassisk, ein kamp som enda med fordel Kirvesniemi. Året etter var Rolig ikkje lenger like skarp i sporet, men vart for fjerde meisterskap på rad nummer fire i 4 x 5 km stafett med Finlands sitt mannskap under vinterleikane på Lillehammer. Individuelt vart ho som best nummer åtte på 30 km. Ho la bort konkurranseskia ved sesongslutt.

## Kjelder

**Denne artikkelen bygger på «[[:de:Marjut Rolig|Marjut Rolig]]» frå ,  den 16. januar 2017.*
Veldes

**Veldes** er eit slovensk melodisk svartmetallband oppretta juli 2012 av Tilen Šimon. Bandet blandar saman harmoniske folketonar, drivne av piano og akustisk gitar, med skarpe og hurtige rytmar frå svartmetallen. Šimon komponerer alt av musikk og speler storparten av instrumenta; fleire gjestemusikarar bidreg under innspelingane.

## Diskografi
### Album
**Ember Breather* (2016)
**To Drown in Bleeding Hope* (2013)
### EP
**Descent* (2015)
**Black Autumn / Veldes* (SPLIT) (2015)
**Skyward* (2014)

## Kjelder
*Veldes på bandcamp
Berit Gjerland

**Berit Gjerland** () er ein norsk arkeolog. Ho er frå i Haukedalen i Førde kommune. Gjerland er spesialkonsulent ved kulturavdelinga i Sogn og Fjordane fylkeskommune. Ho er leiar i Førde historielag.

## Bibliografi
### Bøker
*
*
*
*
*
*
### I bøker - eit utval
*
### I tidsskrift - eit utval

* Lokalhistoriske artiklar Sogn og Fjordane

## Kjelder
* Selja forlag
Harald J. Stavang

**Harald J. Stavang** () er ein norsk journalist. Han er frå Flora. Stavang har vore leiar i Flora historielag.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Selja forlag
* Om Harald J. Stavang i Fylkesleksikon Sogn og Fjordane
Tioeter

**Tioeterar** er organiske sulfid med den ålmenne formelen R–S–R, der R kan vera alifatiske eller aromatiske restar (radikal). Dei kan lagast ved alkylering av tiol i basisk miljø. Oksidasjon av tioeterar gjev fyrst sulfoksid () og deretter sulfon (). Dimetylsulfid () er ei lettflyktig og vondtluktande væske som vert nytta som løysemiddel og til luktsetjing av gass.

## Kjelder
Solveig Berg Lofnes

**Solveig Berg Lofnes** () er ein norsk museumsstyrar. Ho er frå Jølster. Lofnes har arbeidd ved Astruptunet sidan 1983, og er no avdelingsleiar for Astruptunet og Eikaasgalleriet, som er ein del av Sogn og Fjordane Kunstmuseum.
I 2016 fekk Lofnes kulturprisen i Jølster.

## Bibliografi
### Bøker
*
*
*
*
## Kjelder
* Selja forlag
* Firda Tidend 13.12.2016
Harald Eiriksson

**Harald Eiriksson**, òg kalla **Harald Unge** (*Haraldr úngi*), var jarl på Orknøyane i 1190-åra, til han døydde i 1198. Han vart truleg fødd ein gong etter 1056 og han var jarl samtidig med Harald Maddadsson jarl.

## Kjelder
Det meste av opplysningane om Harald Eiriksson finn ein i Orknøyingasoga frå kapittel 94 og utover.

## Familie
Ragnvald Kale Kolsson hadde berre ei dotter, Ingrid eller Ingegjerd, som levde opp. Ho vart gift med Eirik Stagbrell og var mor til Harald Unge. Dei andre borna deira var Magnus Mange, Ragnvald, Ingebjørg, Elin og Ragnhild.

Foreldra til Eirik Stagbrell var Eirik Streita og Audhild, morsyster hennar var Frakokk Moddansdotter.

Harald Eiriksson hadde mange frendar som ætta frå stormannen Moddan i Dal i Caithness, og ein av dei var Harald Maddadsson jarl.

## Liv og lagnad

I Orknøyingasoga (kap. 94) er det fortalt at Ragnvald jarl, etter at han var heimkomen frå Jorsalaland, drog hausten 1156 til Sudrland og gifte bort dotter si. Ein må då kunne rekne med at Harald, sonen hennar, vart fødd ein gong etter den tida.
 
Ein gong etter at Ragnvald jarl var avliden, drog Harald Eiriksson til Noreg der han vitja den norske kongen Magnus Erlingsson. Av han skal han ha fått lovnad om jarlsnamn og styringa med halvparten av Orknøyane, slik morfar hans hadde hatt.

Harald Eiriksson jarl vart sidan kalla «Harald Unge» og Harald Maddadsson jarl vart omtala som «Harald Gamle».

Orknøyingasoga fortel vidare at Harald Eiriksson deretter drog opp i Skottland og av kong William I fekk han styringa med halve Caithness, slik som Ragnvald jarl hadde hatt.

Harald jarl Unge drog sidan ned til jarleriket sitt i Caithness, og i året 1198 hadde han samla mykje folk til seg. Hæren hans lægra seg i Wick, søraust for Thurso, og mellom dei fremste hovdingane hans var Sigurd Mort og Livolv Skalle, mågen hans. Han sende  menn til Harald Maddadsson jarl ute på Orknøyane med krav om å få halve øyriket, men fekk svar attende at den gamle jarlen nekta tvert å gi frå seg noko av riket sitt.

Harald Gamle kom deretter med ein stor hær til Caithness. Begge hærane fylkte seg på land nær Wick og det vart ein hard strid. Etter at både Livolv Skalle og Sigurd Mort var falne, kom hæren til Harald Unge på flog, og til sist fall òg Harald Unge der.

Etter at han var død, vart det tala om at han var heilag, og det skal seinare ha blitt bygt ei kyrkje der han fall. Det vart sagt om Harald Unge, at han hadde stunda etter å kome over til Orknøyane, til frendane sine Magnus den heilage og sankt Ragnvald.

## Notar


## Kjelder

### Fotnotar

### Bakgrunnsstoff
* Harald Maddadsson Norsk biografisk leksikon, Bind 5, s.469
* The Northern Earldoms, av Barbara E. Crawford (2013) ISBN 978 1 904607915
Sverre Stokke

**Sverre Stokke** () er ein norsk lektor. Han er frå Bremanger. Stokke er høgskulelektor i kunst og handverk ved NLA-Høgskolen i Bergen. Han har hatt fleire separatutstillingar av kunstfoto, m.a. «Spor i metall» i 2011 og «Spor» i 2013. 

## Bibliografi
### Bøker
*

## Kjelder
* Selja forlag
Tamara Tikhonova

**Tamara Ivanovna Tikhonova** () er ein russisk tidlegare langrennar frå landsbyen Kovaljovo i Udmurtia som tevla for Sovjetunionen. Ho vart olympisk meister på 20 km under Vinter-OL 1988, og vann gullmedaljar i 4 x 5 stafett både under Ski-VM 1985, OL 1988 og Ski-VM 1991. Perioden 1985-91 sikra ho seg åtte medaljar (4-2-2) i dei store internasjonale meisterskapane.

Tikhonova fekk si fyrste VM-medalje då ho gjekk startettapen på Sovjetunionen sitt vinnarlag i 4 x 5 km stafett då Ski-VM 1985 fann stad i Seefeld in Tirol. Ho deltok ikkje i Ski-VM 1987. Den 16. desember 1987 tok ho i Bohinj sin fyrste siger i eit verdscupsrenn, eit renn som var 10 km langt. Vel to månader seinare kom den andre og siste verdscuptriumfen, då ho under Vinter-OL 1988 i Calgary gjekk ho heilt til topps på 20 km. I Calgary vann ho også gull på stafetten, og ho fekk sølvmedaljen på 5 km.

Frå Ski-VM 1989 i Lahti fekk Tikhonova med seg ein sølvmedalje i 4 x 5 km stafett, og og ho vart bronsevinnar på 10 km fristil. Fleire gode tevlingar gjennom sesongen elles, førte henne inn på tredjeplass i verdscupen i langrenn 1989. Under Ski-VM 1991 i Val di Fiemme tok ho sitt tredje stafettgull, og ho presterte eit nytt bronseløp i 10 km fristil.

Tikhonova fekk ikkje plass på Russland sitt langrennslandslag etter 1992-sesongen.

## Kjelder

**Denne artikkelen bygger på «[[:de:Tamara Iwanowna Tichonowa|Tamara Iwanowna Tichonowa]]» frå ,  den 17. januar 2017.*  
 

## Bakgrunnsstoff
* 
*
Barbara Petzold

**Barbara Petzold** () er ein tysk tidlegare langrennar frå Oberwiesenthal i Sachsen som vann OL-gull på 10 km og i 4 x 5 km stafett under Vinter-OL 1980. Ho tevla for Aust-Tyskland.

Petzold fekk sitt gjennombrot då ho tok sølvmedaljen på 10 km ved Ski-VM 1974 i Falun, slått av suverene Galina Kulakova frå Sovjetunionen, og var elles med på det austtyske laget som kom på sølvplassen i 4 x 5 km stafett. Under Vinter-OL 1976 i Innsbruck vart Petzold nummer sju på 10 km og gjekk ein etappe på Aust-Tyskland sitt bronselag i stafett. To år seinare vart det sølv i 4 x 5 km stafett då Ski-VM 1978 vart avvikla i Lahti.

Petzold sitt høgdepunkt kom då ho vann to gullmedaljer under Vinter-OL 1980 i Lake Placid. Etter å ha vore 0,18 sekund for seint ute til å få bronse på 5 km, vann ho 10-kilometeren med ein margin på 3,5 sekundar til finske Hilkka Riihivuori. Til sist i vinterleikane gjekk Petzold på ankeretappen Aust-Tyskland sitt stafettlag inn til ein suveren siger, over minuttet framom Sovjetunionen, og med Noreg på bronseplass. Under Ski-VM 1982 i Oslo avslutta Petzold medaljehausten med å gå Aust-Tyskland i mål til bronse i 4 x 5 km stafett, hennar femte rake stafettmedalje.

Frå 1974 til -81 vann Petzold individuelt ni austtyske meistertitlar i langrenn.

## Kjelder

**Denne artikkelen bygger på «[[:de:Barbara Petzold|Barbara Petzold]]» frå ,  den 17. januar 2017.*
Taake

**Taake** er eit norsk svartmetallband frå Bergen. Bandet, som vart skipa i 1993 under namnet Thule, har gjeve ut seks studioalbum og fleire EP-ar og demoar. Bandet skildrar seg sjølv som «helnorsk svartmetall» (eller «True Norwegian black metal»), og inngår i den såkalla «andre bylgja» av svartmetall.

Ørjan Stedjeberg, som går under pseudonymet Hoest, er den einaste medlemmen som har vore med samanhengande frå 1993 til i dag. Hoest skriv og komponerer storparten av musikken sjølv. Han framfører songane på bergensk og trykkar teksten med eldre runer.

## Diskografi
**Studioalbum**

* *Nattestid Ser Porten Vid* (1999)
* *Over Bjoergvin graater himmerik* (2002)
* *Hordalands doedskvad* (2005)
* *Taake* (2008)
* *Noregs vaapen* (2011)
* *Stridens hus* (2014)
* *Kong Vinter* (2017)
* *Et Hav av Avstand* (2023)

**EP-ar**

* *Nekro* (2007)
* *Svartekunst* (2008) (live)
* *Kveld* (2011)
* *Kulde* (2014)
* *Baktanker* (2017)

**Samlealbum**

* *Helnorsk svartmetall* (2005)
* *The Box* (2005)
* *Gravkamre, Kroner og Troner* (2013)
* *7 Fjell* (2017)
* *Avvik* (2021)

### Medlemar
*Hoest - vokalist, komponist og multi-instrumentalist

## Kjelder


## Bakgrunnsstoff
Beckie Scott

**Rebecca Scott**, kjend som **Beckie Scott**, () er ein kanadisk tidlegare langrennar frå Vegreville i delstaten Alberta som vart olympisk meister på 10 km under Vinter-OL 2002 og tok sølv i vekslingsstafetten fire år seinare.

Scott slo gjennom internasjonalt i OL-sesongen 2002. Under dei olympiske vinterleikane i Salt Lake City kom ho i mål til tredjeplass i 10 km skiathlon, hårfint framom tsjekkiske Kateřina Neumannová. Men etter at den opphavlege vinnaren Olga Danilova og toaren Larisa Lazutina vart diskvalifiserte for bruk av eit prestasjonsfremjande medikament, vart ho etter leikane kåra til OL-vinnar. I tillegg vart Scott nummer fire på den ordinære 10-kilometeren i same Vinter-OL og nummer fem i sprinttevlinga.

Ved Ski-VM 2003 i Val di Fiemme enda Scott på fjerdeplass på sprinten og på sjetteplass i 10 km skiathlon. To år seinare fekk ho endå ein fjerdeplass i eit ski-VM, då på 15 km skiathlon.

Scott avslutta si tid som aktiv med sin beste sesong, OL-sesongen 2006. Frå desember 2005 til mars 2006 vann ho alle sine fire rennsigrar i verdscupen, og enda på andreplass i verdscupen i langrenn 2006, einast Marit Bjørgen plukka fleire poeng. Under Vinter-OL 2006 i Torino vart ho nummer fire i sprintøvinga, nummer seks i 15 km skiathlon, før ho tapte gullkampen mot Sverige i vekslingsstafetten og saman med lagkamerat Sara Renner måtte nøye seg med eit OL-sølv.

## Kjelder

**Denne artikkelen bygger på «[[:en:Beckie Scott|Beckie Scott]]» frå ,  den 17. januar 2017.*  
 

## Bakgrunnsstoff
* 
*
Jan Nik. Hansen

**Jan Nikolai Hansen** () er ein norsk journalist. Han er frå Sandane i Gloppen kommune. Hansen er journalist i *[[Firda Tidend]]* og vikarierte som redaktør for Bjørn Grov frå 1996 til 1997.

I 2006 gav Hansen ut boka *Dagens tur – året rundt*, ei samling frå ein artikkelserie han hadde i *Firda Tidend*, der han rapporterte frå fotturar til ulike turmål i Gloppen kommune. Han er ein aktiv flygar i Sandane Flyklubb, og boka inneheld også ei rekke flyfoto som han sjølv har teke.

## Bibliografi
### Bøker
*
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Wikipedia på bokmål
Pål Naustdal

**Pål Naustdal** () var ein norsk bonde og bygdediktar frå Naustdal i Eid kommune i Nordfjord.
## Bibliografi
### Bøker
* 
### I tidsskrift - eit utval
* Lokalhistoriske artiklar Sogn og Fjordane

## Kjelder
* Gravminner i Norge
*  

## Bakgrunnsstoff
* Om Pål Naustdal i Lokalhistoriske artiklar Sogn og Fjordane
Oddleif Osland

**Oddleif Osland** () er ein norsk lyrikar frå Askvoll i Sogn og Fjordane. 
## Bibliografi
### Bøker
* 
## Kjelder
* Askvoll bibliotek
The Wonder of You

«**The Wonder of You**» er ein song skriven av Baker Knight. I 1959 gav Ray Peterson songen ut på singel. Han vart ein hit for han på ''Billboard'' Hot 100, der han nådde 25. plassen. Singelen nådde òg 23. plassen i Storbritannia. Same året vart han spelt inn av Ronnie Hilton. Versjonen hans vart òg ein hit, og nådde 22. plassen på UK Singles Chart. Ray Peterson-versjonen gjekk ei kort stund inn att på Hot 100 i 1964. Tidleg i 1960-åra spelte òg The Platters inn songen, som kom ut i 1970-åra på samlealbumet *The Platters – 30 Golden Hits*. I 1969 spelte The Sandpipers inn eit album med same namn som inneheldt songen. Eit instrummentalalbum med same namn vart gjeven ut av Nelson Riddle i 2000.

## Elvis Presley-versjonen

Elvis Presley spelte inn eit konsertopptak av «The Wonder of You» i Las Vegas i februar 1970. Songen vart gjeven ut på singel 20. april 1970, med B-sida «Mama Liked the Roses». I USA nådde begge sidene niandeplassen våren 1970 «The Wonder of You» var eina v dei mest suksessrike singlane til Presley i Storbritannia nokon gong, og toppa UK Singles Chart i seks veker sommaren det året. Han gjekk òg til topps på den irske singellista i tre veker det året. Dette var den 59. topp 40-singelen hans i karrieren. Presley nådde òg 37. plassen på US Country Singles-lista og toppen av easy listening-lista.

«The Wonder of You» var ein av kring 35 songar som Elvis spelte fast på konsertane sine. 

I følgje Peterson «Han [Elvis] spurte meg om han kunne få spele inn 'The Wonder of You.' Eg sa, 'Du treng ikkje be om løyve, du er jo Elvis Presley.' Han sa, 'Jo, det må eg. Du er jo Ray Peterson.'»

## Kjelder

**Denne artikkelen bygger på «[[:en:The Wonder of You|The Wonder of You]]» frå ,  den 18. januar 2017.* 
*** oppgav desse kjeldene:*


## Bakgrunnsstoff
*
Stig Roger Eide

**Stig Roger Eide** () er ein norsk journalist og forfattar. Han er frå Åndalsnes, og busett i Førde. Eide er utdanna førskulelærar og har jobba som journalist i NRK Sogn og Fjordane og sidan 1993 i *[[Firda]]*.

## Bibliografi
### Bøker
*
*
*
*
*2020 - Dagsturhytta
*
## Kjelder
* Selja forlag
* Fylkesleksikon Sogn og Fjordane
Almost in Love

***Almost in Love*** er det 39. albumet til Elvis Presley, gjeve ut i november 1970 på billigselskapet RCA Camden. Dette var det første av fleire album på RCA Camden med songar som berre tidlegare hadde vore tilgjengeleg på singlar eller EP-ar. 

Her finst mellom andre «A Little Less Conversation» frå filmmusikken til *[[Live a Little, Love a Little]]* frå 1968 og «Rubberneckin», ein singel frå 1969 frå filmen *[[Change of Habit]]* som vart spelt inn i Memphis under innspelingane der i 1969. Songen vart seinare miksa av Paul Oakenfold i 2003. 

Songen «Stay Away, Joe» (kjenningsmelodien til filmen med same namn frå 1967) vart feilaktig teken med, sidan han alt var gjeven ut tidlegare i 1970 på samlealbumet *[[Let's Be Friends]]*). Då RCA gav ut *Almost in Love* på ny i 1973, vart han erstatta med ein annan song, «Stay Away», frå same filmen. Denne hadde ikkje tidlegare blitt gjeven ut på noko album. 

Tittelsporet på albumet er ein song frå filmen *[[Live a Little, Love a Little]]* frå 1968. Albumet vart gjeve ut på ny av Pickwick Records med eit anna plateomslag i 1975 og seinare på CD i 2006. Det selde til gullplate og platinaplate 6. januar 2004 hos Recording Industry Association of America. 

## Innhald

Det siste sporet vart erstatta på nyutgjevinga i 1973 og CD-utgåva i 2006: 

## Kjelder

**Denne artikkelen bygger på «[[:en:Almost in Love|Almost in Love]]» frå ,  den 18. januar 2017.* 
*** oppgav desse kjeldene:*


## Bakgrunnsstoff
*CAS-2440 Almost in Love på The Elvis Presley Record Research Database